open-index/open-wikipedia-markdown huggingface dataset:
எக்சு கிட்டளவுகள்

**எக்சு கிட்டளவுகள்** (ஆங்கிலம்: X-parameters) அல்லது எக்சு அளபுருக்கள் (த.வ) என்பது எக்சு கிட்டளவுகளின் கணக்கியல் மிகைத்தொகுப்பாகும். இது பெரிய உள்ளீட்டு ஆற்றல் அளவுகளில் நேரியல்சாரா உறுப்புகள் உண்டாக்கிய அனுசரத்தின் சார்புக் கட்டம் மற்றும் அலைவீச்சு ஆகியவற்றை வகைப்படுத்த பயன்படுவதாகும்.

## விவரிப்பு
**எக்சு கிட்டளவுகள்** உயர்-அலைவெண் வடிவமைப்பில் நேரியல்சாரா வலை கிட்டளவுகளின் ஒரு புதிய பகுப்பைக் காட்டுகிறது. என்5242 நேரியல்சாராத் திசையன் வலைப் பகுப்பாய்வி (N5242 Nonlinear Vector Network Analyzer) மற்றும் இடபுள்யூ2000 மேம்பட்ட வடிவமைப்புக் கட்டகம் (W2200 Advanced Design System) போன்றவற்றில் 2008இல் இச்செயல்பாடுகளைச் சேர்த்தமையால் ஏசிலன்டு இடெக்னாலசியே இதனை முதலில் அறிமுகப்படுத்தியதாகும். (மேம்பட்ட வடிவமைப்புக் கட்டகத்தை சில நேரங்களில் பெரும் குறிப்பலை வலை பகுப்பாய்வி என்றும் அழைப்பர்.)

## மேற்கோள்கள்

பகுப்பு:மின்னணுவியல்
பாரதம் (நூல்)

தமிழில் பாரதக் கதையை செய்யுள் வடிவில் கூறும் பண்டைய நூல்கள் எட்டு. அவை வடமொழியிலுள்ள வியாச பாரதத்தைத் தழுவி உருவாக்கப்பட்டவை. அவற்றைத் தொகுத்துக் காண்பது நன்று.
## நிரலடைவு

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு

பகுப்பு:தமிழ் நூல்கள்
ஒய்-ஃபை அணி

**ஒய்-ஃபை அணி** என்பது 1,024  கம்பியற்ற பயனாளர்கள் கம்பியற்ற இணைய அணுக்கத்தைப் பெற உதவும் கருவியான சிர்ரசு என்பதன் பெயராகும்.  ஒரு ஒற்றை ஒய்-ஃபை அணியானது ஒரு கம்பியற்ற உள்ளணுக்க இணைய கட்டுப்படுத்தியையும், பல கம்பியற்ற அணுக்க இடங்களையும் இடம்பெயரச் செய்கிறது.

## மேற்கோள்கள்

பகுப்பு:மின்னணுவியல்
குறடு

**குறடு** என்பது ஒரு பொருளைப் பிடித்து இழுக்க, பிய்த்தெடுக்க, அல்லது வெட்டப் பயன்படும் ஒரு கருவி ஆகும். இது முதல் வகுப்பு நெம்புகோல் ஆகும்.  பெரும்பாலும் ஆணியை அல்லது பிறதை பொருட்களில் இருந்து எடுக்க இவை பயன்படுகின்றன.

பகுப்பு:மரவேலைக் கருவிகள்
பகுப்பு:கையாற்றல் கருவிகள்
ஜனா கிருஷ்ணமூர்த்தி

**ஜனா கிருஷ்ணமூர்த்தி** தமிழ்நாட்டைச் சேர்ந்த ஒரு அரசியல் பிரமுகர். இவர் 2001-2002-ம் ஆண்டு காலத்தில் பாரதிய ஜனதா கட்சியின் தலைவராக இருந்தார்.  நாடாளுமன்ற உறுப்பினராகவும், மத்திய சட்ட அமைச்சராகவும் இருந்திருக்கிறார்.  காமராசருக்கு அடுத்து இதுவரை தேசியக் கட்சி ஒன்றிற்கு தலைவராக இருந்த தமிழர் ஜனா கிருஷ்ணமூர்த்தி மட்டுமே.

## ஆரம்பகால வாழ்க்கை
கிருஷ்ணமூர்த்தி மதுரையில் பிறந்தவர், இவரது தாய்மொழி தமிழாகும்.  சென்னை சட்டக்கல்லூரியின் மாணவரான இவர் தனது சட்டப் பயிற்சியை மதுரையில் 1965-ல் மேற்கொண்டார்.  ஆர்எஸ்எஸ்-ன் அப்போதைய தலைவரான எம். எஸ். கோல்வால்கார் இவரை அரசியலுக்கு அழைத்து வந்தார்.

## மேற்கோள்கள்

பகுப்பு:1928 பிறப்புகள்
பகுப்பு:முன்னாள் மத்திய அமைச்சர்கள்
பகுப்பு:பாரதிய ஜனதா கட்சித் தேசியத் தலைவர்கள்
பகுப்பு:2007 இறப்புகள்
பகுப்பு:மதுரை அரசியல்வாதிகள்
நிதின் கட்காரி

**நிதின் கட்காரி** (*நிதின் கட்காரி*, மராத்தி:नितीन गडकरी) ; (பிறப்பு:27 மே 1957) ஒரு இந்திய அரசியல் பிரமுகர் மற்றும் பாரதிய ஜனதா கட்சியின் முன்னாள் தலைவர் ஆவார்.  2009 பொதுத்தேர்தல் தோல்விக்குப் பிறகு கட்காரி பிஜேபியின் தலைவராகப் பொறுப்பேற்றுக் கொண்டார்.  மேலும், இவர் மகாராஷ்டிராவின் பொதுப்பணித்துறை அமைச்சராக இருந்தபோது செய்த பல புதிய கட்டுமானப் பணிகளுக்காகவும், குறிப்பாக நெடுஞ்சாலைகள், மேம்பாலங்கள் கட்டுமானத்திற்காக அறியப்படுகிறார் தற்போது நடுவண் சாலைப் போக்குவரத்து மற்றும் நெடுஞ்சாலைத் துறை அமைச்சராக 2014 முதல் உள்ளார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்திய வழக்கறிஞர்கள்
பகுப்பு:இந்திய அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:பாரதிய ஜனதா கட்சித் தேசியத் தலைவர்கள்
பகுப்பு:பதினாறாவது மக்களவை அமைச்சர்கள்
பகுப்பு:1956 பிறப்புகள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:மராத்தியர்கள்
பகுப்பு:18ஆ
குற்றுணர்வு

**குற்றுணர்வு** அல்லது **குற்ற உணர்வு** (Guilt) என்பது ஒருவர் தான் செய்தது தவறு என்று உணர்தல் ஆகும். இது உளவியல் சம்பந்தப்பட்ட ஓர் உணர்வு.

## சுயகட்டுப்பாடு
தான் தனக்கென்று நிர்ணயிக்கப்பட்ட நடத்தை நெறிகளை மீறும் போதோ அல்லது சமுதாய சட்டங்களுக்குப் புறம்பாக நடக்கும் போதோ இவ்வாறான உணர்வு தோன்றும். இவ்வாறான எண்ணங்கள் தன் தவற்றினை உணர்ந்து மன்னிப்பு கோரவும், சரிசெய்யவும் ஒருவரைத் தூண்டும் என்பது இவ்வுணர்வின் தனிச்சிறப்பு.

குற்றம் உள்ள நெஞ்சு குறுகுறுக்கும் என்பது பழமொழி.

## உசாத்துணை

பகுப்பு:மனித உணர்வுகள்
பகுப்பு:உணர்ச்சிகள்
வெட்கம்

**வெட்கம்** (Shyness or diffidence) அல்லது வெட்கப்படுதல் என்பது ஒருவர் சாதாரணமாக இருக்க இயலாத சூழ்நிலையில் எவ்வாறு நடப்பார் என்ற உணர்வாகும். தனக்கு அறிமுகமில்லாத மனிதர்கள் நெருங்கும் போதோ, அல்லது தனக்கு சங்கோஜமளிக்கும் நிகழ்வுகளில் பங்கேற்கும் போதோ அசௌகரியமாக உணர்தலே வெட்கமாகும்.

## வித்துக்கள்
ஒருவர் தன் மரபணுவின் தாக்கத்தாலோ அல்லது தனது இளமைகாலத்தில் கண்ட மற்றும் உட்படுத்தப்பட்ட நிகழ்வுகளினாலோ எந்த அளவிற்கு வெட்கப்படுவார் என்பது நிர்ணயமாகும். இது ஒரு மனநிலையாகவோ அல்லது வளரும் போது உண்டாகும் மாற்றங்களாகவோ பிள்ளைகளிடம் காண இயலும். பொதுவாகத் தான் செய்யும் செயலுக்கு எதிர்மறையான விமர்சனங்கள் வந்து விடுமோ, அல்லது தன் சமூகம் தன்னை ஏற்றுக்கொள்ளாதோ என்ற எண்ணம் தோன்றிவிட்டால் அச்செயல்களையும் அவ்வாறான சூழல்களையும் மனம் தவிர்க்கும் என்பது இயல்பே.

## இருபாலருக்கும் பொருந்தும்
சமுதாய கட்டுப்பாடுகள் காரணமாகவும் வெட்கம் என்பது தோன்றும். எ-டு: பெண்மைக்கான இலக்கணத்தில் வெட்கம் என்பது இயல்பென உரைத்துள்ளனர். இது போல் போரில் புறமுதுகிட்டு ஓடிய ஆண்மகன் வெட்கித்தலை கவிழ வேண்டும் என்று புறப்பொருள் இலக்கணம் உரைக்கும்.

## கலாச்சார கோட்பாடுகள்
ஒருவர் குழந்தையாக வாழும் சூழல் எவ்வாறான வெட்கம் பட வேண்டும் என்பதனை நிர்ணயிக்கிறது. உதாரணமாக அமைதியாக இருக்கும் அல்லது வெட்கப்படும் ஒருவர் சீனாவில் பாராட்டுக்குள்ளாகும் அதே வேளையில் அமெரிக்காவில் பயந்தாங்கொள்ளியாக விமர்சிக்கப்படுவார்.

## உசாத்துணை

பகுப்பு:உணர்ச்சிகள்
பகுப்பு:மனித உணர்வுகள்
தமிழ்நூல்கள் (வகைப்பாடு, ஒன்பதாம் நூற்றாண்டு)

ஒன்பதாம் நூற்றாண்டில் தோன்றிய நூல்களைக் கால நோக்கிலும், வகைப்பாட்டு நோக்கிலும் இங்குக் காணலாம்.

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
ஈர்ப்பு

**ஈர்ப்பு** () (*attraction*) என்பது பின்வருவனவற்றுள் ஒன்றாக இருக்கலாம்:

* ஈர்ப்பு (உணர்ச்சி)
* புவியீர்ப்பு விசை, அல்லது மின்காந்தவிசை
* பொருள் ஈர்ப்பு விசை
* சுற்றுலா ஈர்ப்பு
அளக்கும் நாடா

**அளக்கும் நாடா** (*tape measure*) என்பது நீளத்தை அளக்கும் வண்ணம் குறியீடுகளைக் கொண்ட ஒரு நாடா ஆகும்.  அடிமட்டம் போன்று அல்லாமல் இதனை வளைந்து கொடுக்கக் கூடியது.  இலகுவாக எடுத்துச் செல்லத்தக்கவாறு வடிவமைக்கப்பட்ட இது இன்று பரந்து பயன்டுத்தப்படும் ஒரு அளவிடல் கருவி ஆகும்.

## மேற்கோள்கள்

பகுப்பு:மரவேலைக் கருவிகள்
பகுப்பு:கையாற்றல் கருவிகள்
சிதறிய கதிர்வீச்சு

thumb|300px|சிதறிய கதிர்வீச்சு
**சிதறிய கதிர்வீச்சு** (*scattered radiation*) என்பது மருத்துவத்திற்காகவும் கதிர் படம் எடுக்கும் போதும் முதன்மைக் கதிர்வீச்சானது நோயாளி அல்லது பிற பொருட்களின் மீது விழும் போது அவை சிதறடிக்கப்பட்டு எல்லாத் திசைகளிலும் கதிர்கள் சிதறுவதைக் குறிக்கிறது. இவ்வாறு சிதறும் கதிர்வீச்சின் ஆற்றல் முதன்மைக் கதிர்வீச்சின் ஒரு விழுக்காடுதான் என்றாலும் இதனைக் கட்டுப்படுத்த வேண்டுவது மிகவும் அவசியமானதாகும்.

## வெளி இணைப்புகள்
*Scattered radiation, US.NRC
*The Encyclopaedia of Medical Imaging Volume I

பகுப்பு:கதிரியக்கம்
பகுப்பு:அணு இயற்பியல்
பகுப்பு:இயற்பியல் கோட்பாடுகள்
சரணாலயம்

**சரணாலயம்** என்ற சொல்லுக்கான தோற்றப் பொருள் யாதெனில், *புனித இடம்* என்பதாகும். நடைமுறையில் *பாதுகாப்பான இடம்* என புரிந்துணரப் படுகிறது. அரசியல் தஞ்சம், உயிரினப் புகலிடம், முதியோர் காப்பகம் போன்றவை இதன் அடிப்படையில் தோன்றியவை ஆகும்.

## தோற்றம்
இலத்தீனியச் சொல்லான *sanctuarium* என்பதிலிருந்து இது உருவானது.*-arium* என்ற பின்னொட்டுக்கு *பேணும் கலன்* என்பது பொருளாகும். இவ்விடத்தில் புனித பொருட்கள் அல்லது புனிதர் (sancta or sancti) என்பதாகும். கோவில், மசூதி, தேவாலயம், பலிபீடம் (altar) போன்றவைகளும் சரணாலயங்களாகப் போற்றப்படுகின்றன.

## ஊடகங்கள்

File:Bac.Catherine.Cercueil.jpg|கத்தரீன் லபோரே (புனித இடம்)
File:StMarysSanctuary.JPG|தேவலாய சரணாலயம்
File:Michaelskirche Munich - St Michael's Church High Altar.jpg|தேவாலயம்
File:StMarysWestMelbAltar.jpg|பலிபீடம்(Altar)
File:Vedanthangal.JPG|வேடந்தாங்கல்
File:Mudumalai forest.jpg|முதுமலை
File:Elephant Gobi.jpg|சத்தியமங்கலம்
File:Darfur refugee camp in Chad.jpg|அரசியல் சரணாலயம்


## மேற்கோள்கள்
 

பகுப்பு:சொல்விளக்கம்
மின்னழுத்தச் சீர்மை

மின்சாரப் பொறியியலில், குறிப்பாக புயவுப் பொறியியலில், மின்னழுத்தச் சீர்மை (Voltage regulation) என்பது பல்வித ஏற்ற நிலைகளுக்கிடையில் ஒரு கட்டகம் மாறிலி மின்னழுத்தத்தைக் கொடுக்கக்கூடிய தன்மையை குறிப்பதாகும்.

## மின்சாரப் புயவுக் கட்டகங்கள்
மின்சாரப் புயவுக் கட்டகங்களில், இது செலுத்துக் கம்பியின் ஒரு பெறுநர் பகுதியில் விளக்கக்கூடிய ஒரு அலகில்லா மதிப்பு:
:\text{Percent } VR = \frac \times 100

## மேற்கோள்கள்

பகுப்பு:மின்னணுவியல்
தா. கி. நகர்

**தா. கி. நகர்** இந்தியாவில், தென் தமிழகத்தில் சிவகங்கை மாவட்டத்தில், மானாமதுரை ஒன்றியத்தைச் சேர்ந்த மாங்குளம் ஊராட்சிக்குட்பட்ட ஒரு கிராமமாகும்.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
மின்னழுத்தத் தளர்வு

**மின்னழுத்தத் தளர்வு** (ஆங்கிலம்: Voltage droop) என்பது ஒரு கருவி மின்னேற்றமடைவதால், வெளியீட்டு மின்னழுத்தம் (output voltage) திட்டமிட்டபடி வீழ்ச்சியடைய வைப்பது ஆகும். மின்னழுத்தச் சீர்மை சுற்றில் (voltage regulation circuit) இதனை செயல்படுத்துகையில், ஏற்ற மாறுபாடுகளின் தலை மேலிடம் கூடுகிறது.

ஆக்கவளமையொத்ததாக இது இருந்தாலும், ஒரு தொடர் மின்தடையத்தைச் (resistor) சீரிய வெளியீட்டிற்கும் (regulator output), மின்னேற்றத்திற்கும் இடையில் வைக்கப்படுகின்றது. மீகு வெளியீட்டு மின்சாரத்தில் (maximum output current) உள்ள மின்தடையத்தை, ஏற்றத்தினுள்ள வெளியீட்டு மின்னழுத்தம் (output voltage) ஏற்ற நுணுகமாக (acceptable minimum) இருக்கும் படித் தேர்வு செய்யப்படுகிறது. மறுதலையாக, வெளியீட்டு மின்சாரம் சுழியத்திற்கு அருகில் உள்ள போது, மின்னழுத்தம் மீகு மதிப்பிற்கு அருகில் இருக்கும்.

பகுப்பு:மின்னணுவியல்
ந. மா. முத்துக்கூத்தன்

**ந. மா. முத்துக்கூத்தன்** (*Muthukoothan*; 25 மே 1925 –  1 மே 2005) தமிழ்நாட்டைச் சேர்ந்த  நடிகர், பாடலாசிரியர், கவிஞர், மற்றும் வில்லுப்பாட்டுக் கலைஞர்   ஆவார். 

## ஆரம்பகால வாழ்க்கை
ந. மா. முத்துக்கூத்தன் திருச்சிராப்பள்ளி மாவட்டம் பொய்யாமணி என்னும் ஊரில் 1925 மே 25  அன்று நமச்சிவாயம், மாரியம்மாள் இணையருக்கு பிறந்தவர். 1942 ஆம் ஆண்டு முதல் நாடகத்துறையிலும், திரைத்துறையிலும் கலைப்பணிகளைத் தொடங்கியவர். நடிப்பிசைப் புலவர் கே. ஆர். ராமசாமியின் "கிருட்டினன் நாடக சபா", எஸ். எஸ். ராஜேந்திரன் நாடக மன்றம், எம்.ஜி.ஆர். நாடக மன்றம் ஆகிய நாடகக் குழுக்களில் இணைந்து நாடகங்களில் நகைச்சுவை வேடமணிந்து நடித்தவர்.

## திரைப்பட நடிகர்
இவர் 1952 ஆம் ஆண்டு திரைத்துறையில் நடிகராகப் பலவகையில் பங்களித்தவர். பராசக்தி, இரத்தக்கண்ணீர் , இராஜராஜன், நாடோடி மன்னன், நல்லவன் வாழ்வான், புதிய பூமி, தாய் மகளுக்கு கட்டிய தாலி உள்ளிட்ட திரைப்படங்களில் பல்வேறு பாத்திரங்களில் நடித்தவர்.

## பாடலாசிரியர்
இவர் 1953 ஆம் ஆண்டிலிருந்து அம்மையப்பன், நாடோடி மன்னன், அரசிளங்குமரி, இராஜராஜன், கலை அரசி, மந்திரவாதி, திருடாதே, அரச கட்டளை, நாகமலை அழகி உள்ளிட்ட நாற்பதுக்கும் மேற்பட்ட திரைப்படங்களில்  பாடல், உரையாடல் எழுதியவர் ஆவார்.

## கலைத்துறை
இவர்  கலைவாணர் என். எசு. கிருட்டிணன் பயன்படுத்திய வில் கருவியை, அவர்தம் துணைவியார் டி. ஏ. மதுரமிருந்து அன்பளிப்பாக வாங்கி, வில்லுப்பாட்டுக் கலைக்குப் புத்துயிர் ஊட்டியவர் ஆவார். தென்தமிழகத்தில் வழக்கத்தில் இருந்த வில்லுப்பாட்டுக் கலையை வடதமிழகத்தில் பரவலாக்கினார். கலைவாணரின் வாழ்க்கை வரலாற்றை வில்லுப்பாட்டு வடிவமாக்கி, அவர்தம் முதல் நினைவுநாளான 1958 ஆகத்து 31 இல் கலைவாணரின் இல்லத்தில் நிகழ்த்தினார்.

## விருதுகள்
#  சென்னைப் பகுத்தறிவாளர் கழகத்தின் "பாரதிதாசன் விருது (1987)
# தந்தை பெரியார் தமிழிசை மன்றத்தின் "நற்றமிழ்க் கூத்தர் விருது" (1998)
# இலக்கிய வீதி அமைப்பின் "தாராபாரதி விருது" (2002) 
# ஆழ்வார்கள் ஆய்வு மையத்தின் "தமிழ்ச்செம்மல் விருது" (2003).

## குடும்பம்
ந. மா. முத்துக்கூத்தன் 1954 அக்டோபர் 24 இல் பேரறிஞர் அண்ணா தலைமையில் மரகதம் என்பவரை சாதிமறுப்புத் திருமணம் செய்துகொண்டார்.  இவர்களுக்கு ஒரு மகனும் ஐந்து மகள்களும் உள்ளனர். இவரால் பெரிதும் மதிக்கப்பட்ட கலைவாணர் என். எசு. கிருட்டிணன் நினைவாகத் தம் மகனுக்குக் கலைவாணன் என்று பெயரிட்டார்.

## எழுதிய நூல்கள்
#   பாதை மாறாத பாட்டுப் பயணம் (தன் வரலாறு)
#   தமிழிசைப் பாடல்கள் (தொகுப்பு)
#  பகை வென்ற சோழன் (நாடகம்)
#  இசை வெள்ளத்தில் எதிர்நீச்சல் (குறும் புதினம்)
#   மொழிகள் குல முதல்வி (தமிழ் மொழியின் சிறப்புரைக்கும் நூல்)
#  துணை நடிகர் துரைக்கண்ணு (நடிகர்களின் வாழ்க்கை பற்றியது)
#  எல்லாரும் நல்லா இருக்கணும்
# நெல்லம்மா (கதை-விதை-கவிதை)
# என் கச்சேரிகள்.

## மறைவு
முத்துக்கூத்தன் 1 மே 2005 அன்று இயற்கை எய்தினார்.

## மேற்கோள்கள்

## வெளி இணைப்புகள்
* திரைப்பட விவரம்

பகுப்பு:1925 பிறப்புகள்
பகுப்பு:2005 இறப்புகள்
பகுப்பு:தமிழ்க் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழகக் கவிஞர்கள்
தி சிங்கப்பூர் ஸ்டோரி

தி சிங்கப்பூர் ஸ்டோரி (The Singapore Story) என்ற புத்தகம் சிங்கப்பூரின் தந்தை என்று அறியப்பட்ட சுதந்திர சிங்கப்பூரின் முதல் பிரதரமான திரு லீ குவான் யூவால் எழுதப்பட்டது.

இருபதாம் நூற்றாண்டின் சுதந்திர சிங்கப்பூரின் வரலாற்றைத் தொடங்கி வைத்தவர் லீ குவான் யூ. தனது தோழர்களுடன் சேர்ந்து தொடங்கிய மக்கள் செயல் கட்சியின் மூலம் தேர்தலில் போட்டியிட்டு சுதந்திர சிங்கப்பூர் உருவாவதற்கு ஒரு காரணியாகவும் இருந்த அவர், சுதந்திரம் பெற்ற சிங்கப்பூரின் முதல் பிரதமராகப் பதவி ஏற்றார்; அவரது செயல்பாடு அவரது மக்கள் செயல் கட்சியை 1963 ல் இருந்து 2013 வரை சிங்கப்பூரின் ஆளும் கட்சியாக வைத்திருக்கிறது.

பிரித்தானியாவின் காலனியாக இருந்த காலகட்டத்திலேயே மக்கள் செயல் கட்சியைத் தொடங்கிய லீ, தனது கட்சியை ஆளும் பொறுப்பில் 1959 லேயே கொண்டுவந்தார். 1961 ல் பிரித்தானியாவிடமிருந்து 1961 ல் சுதந்திரம் பெற்ற சிங்கப்பூரிம் முதல் பிரதமராக 1959 முதல் 1990 வரை தொடர்ந்து சுமார் 40 ஆண்டுகள் பதவி வகித்த லீ குவான் யூ, அந்தக் குறுகிய காலத்திற்குள் மூன்றாம் உலக நாடுகளில் ஒன்றாக விளங்கிய சிங்கப்பூரை முதல்நிலை நாடாக மாற்றிக் காட்டிய கதை தான், இரு புத்தகங்களாக, தி சிங்கப்பூர் ஸ்டோரி மற்றும் ஃபரம் தேர்ட் வர்ல்ட் டு ஃபர்ஸ்ட் என்று இரு புத்தகங்களாக எழுதப் பட்டது.

## இணைப்புகள்
*தி சிங்கப்பூர் ஸ்டோரி - டைம் நாளேடு .

பகுப்பு:நூல்கள் பகுப்பு:சிங்கப்பூர்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2011

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 33 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2011 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 30,000 பரிசுத்தொகை மற்றும் பாராட்டுச் சான்றிதழ், பதிப்பகத்தினருக்கு ரூபாய் 10,000 பரிசுத்தொகை மற்றும் பாராட்டுச் சான்றிதழ் அளிக்கப்படுகின்றன. 

இத்திட்டத்தின் கீழ் **2011 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* 1. வேளாண்மையியல், கால்நடையியல், 2. கணிணியியல், 3. நாட்டுப்புறவியல், 4. விளையாட்டு, 5. மகளிர் இலக்கியம் ஆகிய ஐந்து வகைப்பாடுகளில் எந்தப் புத்தகமும் பரிசுக்குத் தேர்வு செய்யப்பெறவில்லை.

## ஆதாரம்
* தமிழ்நாடு அரசின் செய்தி வெளியீட்டு எண்:224, நாள்:12-04-2013 (பி.டி.எப். கோப்பு)

## வெளி இணைப்புகள்
* 28 நூலாசிரியர்களுக்கு தலா ரூ. 30 ஆயிரம்; பதிப்பகங்களுக்கு தலா ரூ. 10 ஆயிரம் பரிசு: தமிழக அரசு (தினமணி)
* சிறந்த தமிழ் நூல் எழுதிய 28 நூலாசிரியர்களுக்கு தலா ரூ.30 ஆயிரம் பரிசு: ஜெயலலிதா உத்தரவு 

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2011 விருதுகள்
ஹெ. வே. நஞ்சுண்டைய்யா

**ஹெ. வே. நஞ்சுண்டைய்யா** முதலாம் கன்னட இலக்கிய மாநாட்டிற்குத் தலைமை தாங்கிய கன்னட மொழிப் புலவர். இவர் தலைமையில் மூன்று கன்னட இலக்கிய மாநாடுகள் நடைபெற்றன. இவர் கன்னடம், தெலுங்கு, சமசுகிருதம், ஆங்கிலம், பிரெஞ்சு ஆகிய மொழிகளைக் கற்றவர்.

## மொழி ஆர்வம்
இவரின் தாய்மொழி தெலுங்கு என்றாலும், தன் வாழிடத்து மொழியான கன்னடத்தின் மீது பற்று கொண்டார். கன்னட மொழியின் வளர்ச்சிக்காக கன்னட இலக்கிய மாநாடுகளைத் தலைமை தாங்கி நடத்தினார். கன்னட இலக்கிய மன்றத்தை நிறுவி கன்னட நூல்களை பதிப்பித்தும், இலக்கிய மாநாடுகளை நிகழ்த்தியும், ஆராய்ச்சித் திட்டங்களை ஊக்குவித்தும் மொழி வளர்ச்சிக்காக பாடுபட்டார். இவர் விக்டர் ஹியூகோவின் பாடல்களை ஆங்கிலத்தில் டியர்ஸ் இன் த நைட் என்று வெளியிட்டார்.

## மேற்கோள்கள்

பகுப்பு:1860 பிறப்புகள்
பகுப்பு:கன்னட எழுத்தாளர்கள்
பகுப்பு:1920 இறப்புகள்
பகுப்பு:மைசூர் திவான்கள்
பகுப்பு:கருநாடக உயர் நீதிமன்ற நீதிபதிகள்
மெய்நிகர் புலம்

மின்னணுவியலில், **மெய்நிகர் புலம்** (Virtual ground) என்பது ஒரு மேற்கோள் திறலுடன் நேரடி இணைப்பில்லாமல், ஒரு நிலைத்த மேற்கோள் திறலில் மேம்படுத்தப்பட்ட ஒரு மின்சுற்றின் கணுவாகும். சில நேரங்களில், இந்த மேற்கோள் திறலானது புவியின் பரப்பாக குறிக்கப்படும், அப்பொழுது அதனை *மெய்நிகர் புவி* என்றும் அழைக்கப்பெறும்.

மெய்நிகர் புல கருத்துரு, செயற்பாட்டு மிகைப்பியில் (operational amplifier) சுற்றுப் பகுப்பாய்வு (circuit analysis) செய்யவும், நடைமுறை சுற்று விளைவுகளை அறியவும் பயன்படுகிறது.

பகுப்பு:மின்னணுவியல்
ச.திருவேங்கிடபுரம்

**ச.திருவேங்கிடபுரம்**  இது  இந்திய மாநிலமான தமிழ்நாட்டில்,  விருதுநகர் மாவட்டம்,  இராஜபாளையம் வட்டம்,  இராஜபாளையம்  ஊராட்சி ஒன்றியத்தில் மேலராஜகுலராமன் ஊராட்சியில் உள்ள ஊர்  ஆகும்.

இதன் மறுபெயர் *சட்டிக்கிணறு*  ராஜபாளையத்திலிருந்து ஆலங்குளம் செல்லும் வழியில்  
இந்த ஊர்  உள்ளது. மேலும் இந்த ஊரில் நூற்புத் தொழிற்சாலைகள் பல அமைந்துள்ளன.
## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
விவிலிய நூல்களின் பட்டியல்

**விவிலிய புத்தகங்கள் (நூல்கள்)** யூத சமயத்தவராலும் கிறித்தவ சமயத்தாராலும் புனித நூல்களாக ஏற்கப்பட்டு, அவர்களின் சமய நம்பிக்கைக்கு அடிப்படையாக அமைகின்றன. யூதர் விவிலியம் என்று ஏற்கின்ற நூல் தொகுப்பைக் கிறித்தவர் பழைய ஏற்பாடு என்னும் பெயரால் அழைப்பர். அதை **எபிரேய விவிலியம்** என்று கூறுவதும் உண்டு.

கிறித்தவர்கள் புதிய ஏற்பாடு என்று அழைக்கும் விவிலிய நூல் தொகுதி இயேசு கிறிஸ்துவின் போதனையை உள்ளடக்கிய பகுதியாகிய நற்செய்தி நூல்களையும், அப்போதனையின் அடிப்படையில் அமைந்த வேறு நூல்களையும் கொண்டுள்ளது.

புதிய ஏற்பாட்டு நூல்கள் எல்லாக் கிறித்தவ சபைகளாலும் ஏற்கப்படுகின்றன. பழைய ஏற்பாட்டைப் பொறுத்தமட்டில், கத்தோலிக்க திருச்சபையும்  கிழக்கு மரபுவழி திருச்சபையும் புரடஸ்தாந்து சபைகளைவிட அதிகமான சில நூல்களை ஏற்றுக்கொண்டுள்ளன. இந்நூல்கள் எபிரேய மொழியிலன்றி, கிரேக்க மொழியில் எழுதப்பட்டவை ஆகும்.

## பழைய ஏற்பாடு

## புதிய ஏற்பாடு

புதிய ஏற்பாட்டில் உள்ள 27 நூல்களையும் எல்லாக் கிறித்தவ சபைகளும் ஏற்றுக்கொண்டுள்ளன. அவற்றின் வரிசை அமைப்பு மட்டும் சில வேளைகளில் மாறுபடுகிறது. கத்தோலிக்கம், கிரேக்க மரபுவழி சபை, புரடஸ்தாந்தம் ஆகிவை ஒரே வரிசைமுறையைக் கொண்டுள்ளன. அர்மீனிய, எத்தியோப்பிய மரபுகள் வேறு வரிசைமுறையைக் கடைப்பிடிக்கின்றன.

### அட்டவணைக் குறிப்புகள்


## இவற்றையும் பார்க்க
* விவிலியம்
* பழைய ஏற்பாடு
* புதிய ஏற்பாடு

## குறிப்புகள்
 

பகுப்பு:விவிலியம்
மாறு-அதிர்வெண் ஓட்டி

**மாறு-அதிர்வெண் ஓட்டி** (மா.அ.ஓ)(ஆங்கிலம்: Variable-frequency drive, சீர்தகு-அதிர்வெண் ஓட்டி) என்பது இயக்கியின் உள்ளீட்டு அதிர்வெண் மற்றும் மின்னழுத்தத்தை மாற்றுவதனால் மாறுதிசை இயக்கியின் வேகம் மற்றும் முறுக்கத்தைக் கட்டுப்படுத்தும் மின்சார-இயக்கவியல் கட்டகங்களில் பயன்படும் ஒரு வகை சீர்தகு-வேக ஓட்டி ஆகும்.

## மேற்கோள்கள்

பகுப்பு:மின்னணுவியல்
விவசாயம் மற்றும் தோட்டக்கலைக் கல்லூரிகள்

**விவசாயம் மற்றும் தோட்டக்கலைக் கல்லூரிகள்** என்பவை விவசாயம குறித்தும், விவசாயத்திற்கு உதவும் பொறியியல் மற்றும் தொழில்நுட்பங்கள், இயற்கை விவசாயம் குறித்தும் உள்ள பாடத்திட்டங்களைக் கொண்டு இளங்கலை, முதுகலை, ஆய்வியல் நிறைஞர் மற்றும் முனைவர் பட்டங்களுக்கான கல்வியை அளிக்கும் கல்லூரிகள் **விவசாயக் கல்லூரிகள் ** என்றும், தோட்டக்கலைப் பயிர்கள் குறித்தும், தோட்டக்கலைப் பயிர் வளர்ப்பு குறித்தும் உள்ள பாடத்திட்டங்களை கொண்டு நடத்தப்படும் கல்லூரிகள் **தோட்டக்கலைக் கல்லூரிகள்** என்றும் அழைக்கப்படுகின்றன.

## தமிழ்நாட்டிலுள்ள விவசாயம் மற்றும் தோட்டக்கலைக் கல்லூரிகள்

தமிழ்நாடு வேளாண்மைப் பல்கலைக் கழகத்தின் கீழ் கோயம்புத்தூர், மதுரை, திருச்சிராப்பள்ளி, காரைக்குடி, கிள்ளிகுளம் (திருநெல்வேலி), பெரியகுளம் மற்றும் மேட்டுப்பாளையம் ஆகிய ஊர்களில் உள்ள 13 கல்லூரிகளில் 10 பிரிவுகளில் இளநிலைப் பட்டப்படிப்புகளும்,  29 பிரிவுகளில் முதுநிலைப் பட்டப்படிப்புகளும் உள்ளன.

### கோயம்புத்தூர்
#விவசாயக் கல்லூரி மற்றும் ஆராய்ச்சி நிறுவனம்
#தோட்டக்கலைக் கல்லூரி மற்றும் ஆராய்ச்சி நிறுவனம்
#விவசாயப் பொறியியல் மற்றும் ஆராய்ச்சி நிறுவனம்
#முதுநிலைப் பட்டப்படிப்பிற்கான பள்ளி

### மதுரை
#விவசாயக் கல்லூரி மற்றும் ஆராய்ச்சி நிறுவனம்
#மனையியல் கல்லூரி மற்றும் ஆராய்ச்சி நிறுவனம்

### திருச்சிராப்பள்ளி
#விவசாயப் பொறியியல் கல்லூரி மற்றும் ஆராய்ச்சி நிறுவனம்
#அன்பில் தர்மலிங்கம் விவசாயக் கல்லூரி மற்றும் ஆராய்ச்சி நிறுவனம்

### காரைக்குடி
#  செட்டிநாடு விவசாயக் கல்லூரி மற்றும் ஆராய்ச்சி நிறுவனம்
#  சேது பாஸ்கரா வேளாண் கல்லூரி மற்றும் ஆராய்ச்சி நிறுவனம்

### கிள்ளிகுளம் (திருநெல்வேலி)

#விவசாயப் பொறியியல் கல்லூரி மற்றும் ஆராய்ச்சி நிறுவனம்

### பெரியகுளம்
#தோட்டக்கலைக் கல்லூரி மற்றும் ஆராய்ச்சி நிறுவனம்

### மேட்டுப்பாளையம்
#வனவியல் கல்லூரி மற்றும் ஆராய்ச்சி நிறுவனம்

## சுயநிதிக் கல்லூரிகள்
தமிழ்நாடு வேளாண்மைப் பல்கலைக்கழகத்துடன் இணைப்பு பெற்ற இளநிலைப் பட்டப்படிப்புகளை மட்டும் கொண்ட மூன்று சுயநிதி விவசாயக் கல்லூரிகள் உள்ளன. அவை;
#ஆதிபராசக்தி விவசாயக் கல்லூரி, கலவை, வேலூர் மாவட்டம்.
#வானவராயர் விவசாயக் கல்லூரி, பொள்ளாச்சி.
#தந்தை ரோவர் விவசாயம் மற்றும் ஊரக வளர்ச்சி நிறுவனம், பெரம்பலூர்.

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
பகுப்பு:வேளாண்மை நிறுவனங்கள்
அங்கர் மாதிரி

**அங்கர் மாதிரி** (Unger model) என்பது கவசமற்ற பின்னல் இரட்டையினூடாக தெரிவிப்புக் கட்டகங்கள் பட்ட, குறுக்குப்பேச்சு அண்மை முடிவுத்திறன் மாலைகளுக்கான ஒரு பட்டறிவுத் தர மாதிரி ஆகும்.

குறுக்குப் பேச்சு பட்டறிகிற இடமான ஒட்டியிலேயே பின்னல் இரட்டை வடம் பெரும்பாலும் ஒன்றாக இணைக்கப்படுகிறது. பட்டறிவின் கண்காணிப்பின் படி, அங்கர்  கூறுவது 1% மோசமான நிலையில், ஒரு குறுக்கீட்டினால் ஏற்படும் குறுக்குப்பேச்சு அண்மை முடிவுத்திறன் மாலை |H_{NEXT}(f)|^2 என்பதை வரம்புடையது பின்வருவன.
: 10\log(|H_{NEXT}(f)|^2)=\begin{cases} -66 + 6\log(f) dB & f = 20 KHz \end{cases}
49 குறுக்கீட்டினால் ஏற்படும் அண்மை முடிவுத்திறன் மாலையின் வரம்புடையது பின்வருவன.
: 10\log(|H_{NEXT}(f)|^2)=\begin{cases} -59.2 + 4\log(f) dB & f = 20 KHz \end{cases}

## மேற்கோள்கள்

பகுப்பு:மின்னணுவியல்
பச்சைமலை

**பச்சைமலை** தமிழ்நாட்டில் திருச்சிராப்பள்ளி,பெரம்பலூர், சேலம் மாவட்டங்களில் பரவி நிற்கும் கிழக்குத் தொடர்ச்சி மலைகளைச் சேர்ந்த ஒரு மலைத்தொடர் ஆகும். தமிழ் நாட்டில் உள்ள கொல்லிமலை, கல்வராயன் மலை, சேர்வராயன் மலை, ஜவ்வாது மலை போன்ற மலைத் தொடர்களுள் ஒன்று. பழம்பெரும் பாடல்களில் பச்சைமலை பற்றிய குறிப்புகள் இருக்கின்றன. திருமாலைப் பற்றி பாடிய ஆழ்வாரும் “பச்சைமா மலை போல் மேனி” என்று குறிப்பிடுகிறார். சின்னாறு, கல்லாறு, வெள்ளாறு, மருதையாறு போன்ற நதிகள் பச்சைமலையில் உற்பத்தியாகின்றன.

இந்த மலையானது 527.61 சதுர கிலோமீட்டர் பரப்பளவில் அமைந்துள்ளது. இம்மலை கடல் மட்டத்தில் இருந்து 1,072 மீட்டர் உயரம் கொண்டதாக உள்ளது. வனத்துறை கணக்கெடுப்பின்படி இந்த மலையில் 154 பறவை இனங்கள் வாழ்கின்றன. மேலும் இந்த மலைப்பகுத்திக்கு 135 வகையான பட்டாம்பூச்சி இனங்கள் வலசை வந்து செல்கின்றன. மேலும் இங்கு உள்ள காப்புக் காடுகளில் மான்கள் வாழ்கின்றன. இந்த மலையில் மங்களம் அருவி, கோரையாறு அருவி ஆகிய அருவிகள் உள்ளன.

## மலையின் நிலப்பிரிவுகள் மற்றும் மக்கள் தொகை
பச்சைமலையில் வாழும் மக்கள் மூன்று நாடுகளாக பச்சைமலையை சுட்டிக் காட்டுகின்றனர். அவைகள் தென்புறனாடு, வன்னாடு, கோவைநாடு ஆகிய மூன்று நாடுகளிலும் ௪௮ (48) கிராமங்கள் உள்ளன. ௧௯௯௧ (1991) ம் ஆண்டு கணக்கெடுப்பின் படி, பச்சைமலை வாழ் மக்களின் எண்ணிக்கை ௰௭௭௪ (10,774) ஆகும். 

## மக்களின் தொழில்கள், வாழ்க்கைமுறை, பொழுதுபோக்கு

இம்மலைவாழ் மக்களுக்கு வேளாண்மையே முக்கியத் தொழில். பச்சைமலையில் நாட்டின் தேசிய தாவர இனங்கள், மூலிகை வகைகள் காணக்கிடைக்கின்றன. இம்மக்கள் அணிகலன்களும், உடைகளும், வீடுகளின் அமைப்புகளும், கால மாறுதலுக்கு ஏற்ப சமவெளியில் வாழும் மக்களை ஒட்டியே அமைந்துள்ளன. வானொலியும், தொலைக்காட்சியும் எங்கும் கிடைக்கும் இக்காலத்திலும், பொழுதுபோக்கிற்காக நாடகங்களும், பாடல்களும் நடத்தி வருகின்றனர், பச்சைமலைவாழ் மக்கள்.

## இலக்கியங்களில்

பச்சைமலை சங்ககாலத்தில் 'விச்சிமலை'  என்று அழைக்கப்பட்டது.  மலையஞ்சிவந்தி எனப்படும் விச்சிப்பூ இம்மலையில் இக்காலத்திலும் மிகுதியாகப் பூக்கிறது. விச்சிமலைநாடு 'மடங்கா விளையுள் நாடு' என்று கபிலரால் போற்றப்பட்டுள்ளது.(புறநானூறு 200) 

இந்த நாட்டு மன்னன் விச்சியர் பெருமகன் வேந்தன் ஒருவனோடு (சோழனோடு) போரிட்டதைப் பார்த்த குறும்பூர் மக்கள் புலியும் குறும்பூள் பறவையும் போரிடுவது போல் உள்ளதே என்று பேசிக்கொண்டு ஆரவாரம் செய்தார்களாம். (பரணர் - குறுந்தொகை 328) குறும்பூர் என்பது இக்காலத்துக் குரும்பலூர். இந்தக் குரும்பலூரானத் பெரும்பலூர் (பெரம்பலூர்) அருகில் உள்ளது.

## மேற்கோள்கள்

பகுப்பு:தமிழ்நாட்டில் உள்ள மலைகள்
பகுப்பு:சங்க காலப் புவியியல்
பகுப்பு:சங்ககால அகநாடுகள்
ஊடுகலப்புத்திறம்

**ஊடுகலப்புத்திறம்** (ஆங்கிலம்:Transmissibility)அல்லது **செலுத்தத் தக்கமை** என்பது வெளியீட்டின் உள்ளீட்டுக் கூறு ஆகும்.

ஊடுகலப்புத்திறம் (T) = வெளியீடு/உள்ளீடு.

T>1 என்றால் மிகைப்பு மேலும் கட்டகத்தின் விசையுறு அதிர்வெண் (ff) மற்றும் இயல்பு அதிர்வெண் (fn) ஆகியவை ஒன்றாகும் பொழுது பெரும மிகப்படைகிறது.

ஊடுகலப்புத்திறத்திற்கு என்று தனி அலகு எதுவுமில்லை. ஆனால் இதனை சில நேரங்களில் "Q" காரணி எனக் குறிப்பிடுவர்.

செயலறு மேலிழுப்பு ஈடு (passive heave compensation) திறப்பாட்டினை (efficiency) கணக்கிடும் பொழுது ஊடுகலப்புத்திறத்தைப் பயன்படுத்தப்படுகிறது.

பகுப்பு:மின்னணுவியல்
வெங்கையா நாயுடு

**வெங்கையா நாயுடு** (தெலுங்கு: వెంకయ్య నాయుడు) (பிறப்பு: 1 ஜூலை 1949) இந்தியக் குடியரசின் 14வது துணைத் தலைவராக தேர்ந்தெடுக்கப்பட்டவர் ஆவார். 11, ஆகத்து 2017-ம் நாள் பதவி ஏற்றார். பாரதிய ஜனதா கட்சியைச் சேர்ந்த ஒரு இந்திய அரசியல் பிரமுகராக இருந்தவர். இவர் நாடாளுமன்ற விவகார அமைச்சராகவும் இருந்தார். மேலும் ஜனா கிருஷ்ணமூர்த்தியைத் தொடர்ந்து 2002 முதல் 2004 வரை பாரதிய ஜனதா கட்சியின் தலைவராகவும் இருந்துள்ளார். ஆந்திராவின் உதயகிரி சட்டமன்றத் தொகுதியிலிருந்து இரண்டு முறை சட்டமன்ற உறுப்பினராக தேர்ந்தெடுக்கப்பட்டுள்ளார். தனது அரசியல் வாழ்வை ஆந்திரா பல்கலைக்கழக கல்லூரிகள் மாணவர் தலைவராக துவங்கினார். இந்தியக் குடிமக்களுக்கு வழங்கப்படும் இரண்டாவது மிக உயரிய விருதான பத்ம விபூசண் விருது 2024 ஆம் ஆண்டு குடியரசு தின விழாவில் அறிவிக்கப்பட்டது.

## மேற்கோள்கள்

## வெளியிணைப்புகள்
* அதிகாரபூர்வ இணையத்தளம்
* மாநிலங்களவை உறுப்பினர் பக்கம்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
பகுப்பு:பாரதிய ஜனதா கட்சித் தேசியத் தலைவர்கள்
பகுப்பு:பதினாறாவது மக்களவை அமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தெலுங்கு மக்கள்
பகுப்பு:இந்தியக் குடியரசுத் துணைத் தலைவர்கள்
பகுப்பு:நெல்லூர் மாவட்ட நபர்கள்
வெப்பமின்னடுக்கு

**வெப்பமின்னடுக்கு** (Thermopile) என்பது வெப்ப ஆற்றலை மின்னாற்றலாக மாற்றும் ஒரு மின்னணுக் கருவியாகும். இது பல வெப்பமின்னிரட்டைகளை தொடராக (அரிதாக இணை இணைப்பாக) இணைக்கப்பட்டிருக்கும்.

வெப்பமின்னடுக்கு தனிவெப்பநிலைக்கு இயங்காது. ஆனால் உள்ளிட வெப்பநிலை மாற்றம் அல்லது வெப்பநிலை வாட்டத்திற்கு விகிதமாக ஒரு வெளியீட்டு மின்னழுத்தத்தை இயற்றும்.

பகுப்பு:மின்னணுவியல்
பகுப்பு:மின் உறுப்புகள்
நிறுத்தப்பட்டை

**நிறுத்தப்பட்டை** (Stopband) என்பது குறித்த வரம்புக்குள் உள்ள அதிர்வெண்களின் பட்டையாகும். அந்த நிறுத்தப்பட்டையின் வழியாக மின்சுற்றுகள் எந்த குறிகைகளையும் உள்ளனுப்பாது அல்லது மெலிப்பானது தேவையான நிறுத்தப்பட்டை மெலிப்பு அளவை விட மிஞ்சியிருக்கும். பயன்பாட்டைப் பொருத்து, நிறுத்தப்பட்டைக்குள் உள்ள தேவையான மெலிப்பு 20 முதல் 120 டெசிபெல் வரம்புக்குள் இருக்கும், ஆனால் பெரும்பாலும் 0 டெசிபெல் கொண்டிருக்கும் வரைக் கடத்துப்பட்டை மெலிப்பை விட அதிகமாக இருக்கும்.

பகுப்பு:மின்னணுவியல்
பாலர் நாடக சபைகள்

**பாலர் நாடக சபைகள்** என்னும் பாய்ஸ் நாடகக் கம்பெனிகள் சிறுவர்களை மட்டுமே நடிகர்களாகக் கொண்டு இயங்கிய தமிழ் நாடகக் குழுகள் ஆகும்.  இக்குழுகளில் பின்னர் சிறுமிகளும் நடிகர்களாகச் சேர்த்துக்கொள்ளப்பட்டார்கள்.  இக்குழுகள் சிறுவர்தம் நடிப்பின் வழியாக பெரியவர்களுக்கான புராண, இதிகாச, வரலாற்று, சமூக, சமூகசீர்திருத்த நாடகங்களை நிகழ்த்தின.

## தொடக்கம்

பத்தொன்பதாம் நூற்றாண்டில் இறுதியில் எல்லா பக்கமும் பார்வையாளர்கள் சூழ்ந்திருக்கும் வட்டரங்கில் நடைபெற்ற நாடகங்கள் முப்பக்கமும் மறைக்கப்பட்ட முன்பக்கம் மட்டுமே பார்வையாளர்கள் இருந்து பார்க்கும் பெட்டி அரங்கமுறைக்கு (Proscenium) மாறிக்கொண்டிருந்தன. அக்காலகட்டதில்தான் சங்கரதாசு சுவாமிகள் நாடக உலகில் நுழைந்து நடிகராகவும் நாடக ஆசிரியராகவும் திகழ்ந்தார்.

அவர் இதிகாச, புராண, பக்திக் கதைகளை நாடகங்களாக மாற்றினார்.  அவற்றை நாடகத்தைத் தொழிலாக்கொண்ட தமிழ்நாட்டு நாடக சபைகள் அனைத்தும் பெரும்பாலும் பயன்படுத்தின.  இந்நிலையில் நடிப்பு, இலக்கியம், உரையாடல்கலை ஆகியவற்றில் சிறந்த நடிகர்கள், சங்கரதாசரின் நாடக வடிவத்தையும் பாடல்களையும் மட்டும் பயன்படுத்திக்கொண்டு, தாமே சொந்தமாக உரையாடத் தொடங்கினார்.  அவை தொடக்கத்தில் அந்தந்த நடிகர்களின் தனித்திறனைக் காட்டுபவையாக இருந்தன. நாளடைவில் நடிகர்கள் ஒருவரை ஒருவர் சிலேடைகளால் ‘குத்தி’க் கொள்வதற்கும் மேடையில் தம்முடைய ஆதிக்கத்தை நிலைநிறுத்துவதற்குமான எத்தனங்களாக மாறின.   எக்குழுவையும் சாராமல் தனித்திருந்த நடிகர்கள் இணைந்து நடிக்கும் சிறப்பு நாடகங்களில் (ஸ்பெஷல் நாடகங்கள்) புகழ்பெற்ற நடிகர்கள் இணைந்து நடிப்பதற்கு மாறாக அவரவர் ஆதிக்கத்தை நிலைநாட்டும் மோதற்களங்களாக நாடகக்களங்கள் மாறத் தொடங்கின; கட்டுப்பாடுகள் தளர்ந்தன. இதனால் நாடகத்தின் கதையோட்டம் சிதைந்து, வெற்று உரையாடல்கள் நாடக மேடைகளில் ஆதிக்கம் பெற்று நாடகக்கலை நலிவுறத் தொடங்கியது.   ‘ஒரு நாடகம் சிறப்பாக இருக்கவேண்டுமானால் அந்த நாடகத்தில் பங்குகொள்ளும் நடிகர்களிடையே ஒழுங்கும் நியதியும் கட்டுப்பாடும் இருக்கு வேண்டும்’  எனக் கருதிய சங்கரதாசு சுவாமிகள் இதனைக் கண்டு வேதனையடைந்தார். அவர் ஆசிரியருக்குக் கட்டுப்பட்டு நடிக்கக் கூடிய நடிகர்களைக்கொண்டு நாடகங்களை நிகழ்த்த விரும்பினார். எனவே சிறுவர்களுக்கு நடிப்புப் பயிற்சி அளித்து அவர்களையே நடிகர்களாகக்கொண்ட, **சமரச சன்மார்க்க நாடக சபா** என்னும் நாடகக்குழுவை 1910 ஆம் ஆண்டில் தொடங்கினார்.   இக்குழுவில்தான் பின்னாளில் நாடக உலகின் அரசராகக் கருதப்பட்ட எஸ். ஜி. கிட்டப்பாவும் அவருடன் பிறந்தவர்களும் நடிக்கக் கற்றனர்.

## தொடர்ச்சி
பெரும் நடிகர்களின் ஆதிக்கத்தால் தவித்துக்கொண்டிருந்த பல நாடகக்குழுகளின் உரிமையாளர்களும் புதிக நாடகக்குழுகளைத் தொடங்கிய பலரும் சிறுவர் நாடகக் குழுகளைத் தொடங்கினர். அவற்றுள் அறியவரும் சில நாடகக் குழுகள் வருமாறு:

## நிறைவு

1910, 1920, 1930 ஆம் பத்தாண்டுகளில் சிறுவர்களாக நாடகத்துறைக்கு வந்தவர்கள் அடுத்தடுத்த பதினைந்து ஆண்டுகளில் தம் பதினைந்து  அல்லது பதினாறாம் வயதுகளில் **மகரக்கட்டு** என்னும் குரல் மாற்றாம் ஏற்பட்டு நாடக சபைகளில் இருந்து வெளியேறினர்.  அவர்கள் அடுத்த சில ஆண்டுகளில் சிறப்பு நாடகங்களிலோ, திரைப்படங்களிலோ நடிக்கத் தொடங்கினர்.  1940 ஆம் பத்தாண்டுகளில் திராவிட இயக்கத்தின் வளர்ச்சியின் காரணமாக இதிகாச, புராண, பக்தி நாடகங்களின் செல்வாக்குக் குறைந்தது.  1930 ஆம் ஆண்டு முதல் பேசும்படங்கள் வருகை நாடக நடிகர்களின் தொழிற்படுகளமாக மாறத்தொடங்கியது. இத்தகு மாற்றங்களால் சிறுவர் நாடகக்குழுகள் மெல்ல மெல்ல மறையத் தொடங்கின.

## சான்றெண் அடைவு


பகுப்பு:தமிழ் நாடக அமைப்புகள்
சரவாக் முற்போக்கு ஜனநாயக கட்சி

**சரவாக் முற்போக்கு மக்களாட்சி கட்சி** (, , ) என்பது மலேசியாவில் ஓர் அரசியல் கட்சியாகும். 2002ஆம் ஆண்டில் தோற்றுவிக்கப்பட்டது. ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாகும்.

சரவாக் முற்போக்கு மக்களாட்சி கட்சியை *எஸ்.பி.டி.பி* என்று சுருக்கமாகவும் அழைப்பார்கள். சரவாக் தேசிய கட்சி பதிவுத் தடை செய்யப்பட்ட சில நாட்களில், இந்தச் *சரவாக் முற்போக்கு மக்களாட்சி கட்சி* தோற்றுவிக்கப்பட்டது. இந்தக் கட்சி சரவாக் மாநில முதலமைச்சர் அப்துல் தாயிப் முகமட்டிற்கு ஆதரவான கட்சியாகும். வில்லியம் மாவான் இக்கோம் என்பவர் தற்போதையத் தலைவராக இருக்கிறார்.

2011ஆம் ஆண்டு நடைபெற்ற மாநிலத் தேர்தலில், இந்தக் கட்சி எட்டு இடங்களில் போட்டியிட்டு ஆறு இடங்களில் வெற்றி பெற்றது.

## மேலும் தகவல்கள்
* Khoo, Phillip (June, 2004) The Taming of the Dayak . *[http://www.aliran.com/monthly/ Aliran Monthly] *
* Chin, James. 2004. 'Sabah and Sarawak: The more things change, the more they remain the same', in Chin Kin Wah (ed) Southeast Asian Affairs 2004 (Singapore: Institute of South East Asian Studies, 2004) ()

## மேற்கோள்கள்

பகுப்பு:மலேசிய அரசியல் கட்சிகள்
பகுப்பு:சரவாக்கில் அரசியல்
சரவாக் மக்கள் கட்சி

**சரவாக் மக்கள் கட்சி** (, , ) என்பது மலேசியாவில் ஓர் அரசியல் கட்சியாகும். 2004ஆம் ஆண்டில் தோற்றுவிக்கப்பட்டது. ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாகும்.

சரவாக் முற்போக்கு ஜனநாயக கட்சியை *பி.ஆர்.எஸ்* என்று சுருக்கமாக அழைப்பார்கள். 2003ஆம் ஆண்டு டிசம்பர் மாதம் 5ஆம் தேதி, சரவாக் டாயாக் இனக் கட்சி பதிவுத் தடை செய்யப்பட்டது. அந்தக் கட்சியின் பின் தோற்றமே சரவாக் மக்கள் கட்சி ஆகும்.

இந்தச் *சரவாக் மக்கள் கட்சி* சரவாக் மாநிலத்தில் வாழும் டாயாக் மக்களில் ஒரு பிரிவினரைப் பிரதிநிதிக்கின்றது. டத்தோ ஸ்ரீ டாக்டர் ஜேம்ஸ் ஜெமுட் மாசிங் என்பவர் தற்போதையத் தலைவராக இருக்கிறார்.

## சான்றுகள்
* The Dayak dilemma (Part 4) 
* Khoo, Phillip (Jun, 2004) The Taming of the Dayak . *[http://www.aliran.com/monthly/ Aliran Monthly] *

பகுப்பு:மலேசிய அரசியல் கட்சிகள்
பகுப்பு:சரவாக்கில் அரசியல்
பகுப்பு:2004இல் நிறுவப்பட்ட அரசியல் கட்சிகள்
கூடு

**கூடு** என்பது விலங்குகள் தமது முட்டைகளை அடை காப்பதற்கோ அல்லது தமது இளம் குஞ்சுகளை பேணி வளர்ப்பதற்கோ அமைத்துக் கொள்ளும் இடமாகும். இவை பொதுவாக தும்பு, புல், இலை போன்ற சேதனப் பொருட்களால் அமைக்கும் அல்லது கடதாசி, பிளாத்திக்கு மற்றும் துணி வகைகளைக் கொண்டு அமைக்கும். சிலவேளை மரப்பொந்து, நிலங்கீழ் வளை மற்றும் மலைப் பொந்துகளும் கூடுகளாகப் பயன்படுத்தப் படுவதுண்டு.

பொதுவாக ஒவ்வொரு வகை விலங்கின் கூடும் ஒவ்வொருவிதமாய் அமையும். கூடுகள் பொதுவாக பறவைகளால் கட்டப்படுகின்றன. ஆனாலும் சில பாலூட்டிகளும் (எ.கா. அணில், மீன், சில பூச்சிகள், (எ.கா. குளவி (பூச்சி)கள், கறையான்கள் மற்றும் தேனீக்கள் மற்றும் ஊர்வன,(எ.கா. பாம்பு மற்றும் ஊர்வன) கூடுகளை அமைக்கின்றன.

## படத்தொகுப்பு


Image:Bird nest in grass.jpg|புல்லில் அமிந்த கூடு
Image:Inside a nest.jpg|குருவிக் கூட்டின் உட்புறம்
Image:redwing_nest.jpg|Redwing பறவையின் நிலத்தில் அமைக்கப்பட்ட கூடு
Image:Swallownest1.jpg|பறவையின் களிமண்கூடு
Image:Bald eagle nesting.JPG|பெண்வெண்தலைக் கழுகு கூட்டில் முட்டைகளுடன்.
Image:Nest_lamp.jpg|மின் விளக்கின் இடையில் கூடு
Image:Nest_bird.jpg|கூடை வடிவ கூடு கட்டும் பறவை
Image:PMontezumaNests03.jpg|Colonial pendant nests of Montezuma Oropendola
Image:Wasp_starting_nest.jpg|கூடுகட்ட ஆரம்பித்துள்ள குளவி(பூச்சி) 
Image:nest_insect_wilcannia.jpg|Insect nest in culvert, Wilcannia, New South Wales Australia
Image:Squirrels drey.JPG|Eastern gray squirrel's drey in South Nottinghamshire, England
Image:Termite-nest-Tulum-Mexico.jpg| கறையான் கூடு மெக்சிக்கோவில்.
Image:Nest of Oriental Turtle Dove.JPG|Oriental Turtle Dove, exposed after leaf fall, Chiba, Japan
Image:Basket style nest.jpg|கூடை வடிவிலான கூடு
Image:TurdusMerulaNest.jpg|Common blackbird nest - Location: Donsbrüggen (Kleve) - Germany.
Image:Gorilla nest.jpg| கொரில்லாவின் கூடு


பகுப்பு:வாழிடம்
யார்க் பல்கலைக்கழகம்

**யார்க் பல்கலைக்கழகம்**அல்லது **யோர்க் பல்கலைக்கழகம்** கனடாவின் ஒன்ராறியோ மாகாணத்தின் ரொறன்ரோ நகரில் அமைந்துள்ளது. இது ஒன்ராறியோவின் இரண்டாவது பெரியதும் கனடாவின் மூன்றாவது பெரியதும் ஆகும். ஏறத்தாழ 55,000 மாணவர்கள் இங்கு கல்வி கற்கிறார்கள். 7,000 ஆசிரியர்களும், 2,50,000 பழைய மாணவர்களும் உள்ளனர். இங்கு தமிழ் மொழி வகுப்புகளும் நடைபெறுகின்றன.
## ஆய்வகங்கள்
* சூழ்வேதியியல்,
* உயிர்மூலக்கூறு
* புவியியல்
* சமூக ஆய்வு
* நலவாழ்வு
* பெண்ணியம்
* யூதர் வாழ்வியல்
* ஆசியவியல்
* சட்டம்
* அகதி வாழ்வு
* வேலையும் சமூகமும்
* லத்தீன் அமெரிக்கா, கரீபியன்
* தொலைநோக்குப் பார்வை
* போர், கலவரங்கள்
ஆகியன் குறித்து கற்க தனித் தனி ஆய்வகங்கள் அமைக்கப்பட்டுள்ளன.

## மேற்கோள்கள்

## வெளி இணைப்புகள்

* York University Official website (ஆங்கிலத்தில்)
* York University Official YouTube Channel (ஆங்கிலத்தில்)
* யோர்க் பல்கலைக்கழகம்
* தமிழ் வகுப்புகள் 

பகுப்பு:தொராண்டோ
பகுப்பு:கனடிய பல்கலைக்கழகங்கள்
பகுப்பு:கனடாவில் தமிழ்மொழி வகுப்புகள் உள்ள பல்கலைக்கழகங்கள்
பேபால் மாபியா

"பேபால் மாபியா" என்பது அமெரிக்காவின் சிலிக்கான் பள்ளத்தாக்கை மையமாகக் கொண்டு செயல்படும் முதலீட்டார்களையும் தொழில்நுட்பத் துறையினரையும் உள்ளடக்கிய குழுவாகும்.
இவர்கள் அனைவரும் 2000-ஆம் ஆண்டுகளில், பேபால் நிறுவனத்தை தொடங்கி, நடத்தி வந்தவர்கள் ஆவர். இவர்களின் தொழில் முனைதல் ஆர்வத்தாலும், அவற்றில் பெரும்பான்மையாக இவர்கள் வெற்றி கண்டமையாலும் இவர்கள் "பேபால் மாபியா" என்று அழைக்கப்படுகின்றனர். பீட்டர் தீல், ரீட் ஹாப்மேன், கீத் ரபோயிஸ், ஈலான் மஸ்க், ஸ்டீவ் சென், எரிக் ஜாக்சன், டேவிட் சேக்ஸ் மற்றும் சிலரும் இக்குழுவின் அங்கத்தினராகக் கருதப்படுகிறார்கள்.

பகுப்பு:அமெரிக்க நிறுவனங்கள்
பகுப்பு:குறுங்கட்டுரைகள்
பண்டைய தமிழர் விருதுகள்

பண்டைய தமிழர் வரலாற்றில் தொழில், கலை, வீரம் முதலானவற்றில் சிறந்து விளங்கும் பெருமக்களுக்கு விருதுகள் வழங்கிச் சிறப்பிக்கப்பட்டதைக் காணமுடிகிறது. இந்த விருதுகள் அரசவையில் வழங்கிப் போற்றப்பட்டன. 

*எட்டி – சிறந்த வணிகர்
*காவிதி – சிறந்த உழவர்
*கிழார் – ஊர்த்தலைவர், புலவர்
*கிழான் – ஊர்த்தலைவன், சிற்றரசன் 
*தலைக்கோல் - சிறந்த அவைக்கூத்து நாட்டியக்காரி
*தாமரை (விருது) – சிறந்த தெருக்கூத்து விறலி
*மாசாத்துவன் – தரைவணிகரின் தலைவன் சிலப்பதிகாரக் கோவலனின் தந்தை. **காண்க** * சாத்து, * சாத்தனார்
*மாநாய்கன் – கடல்வணிகரின் தலைவன் சிலப்பதிகாரக் கண்ணகியின் தந்தை 
*மாராயம் – சிறந்த படைவீரன்

## அடிக்குறிப்பு

பகுப்பு:தமிழர் வாழ்வியல்
வெளித் திசையன் குறிப்பேற்றம்

**வெளித் திசையன் குறிப்பேற்றம்** (Space vector modulation) என்பது துடிப்பு அகலக் குறிப்பேற்றத்தைக் கட்டுப்படுத்தும் ஒரு நெறிமுறையாகும். இது மாறுதிசை மின்சார அலைவடிவங்களை உருவாக்கப் பயன்படும்; பல டி-வகை மிகைப்பிகளைப் பயன்படுத்தி நேர் மின்னோட்டத்தில் இருந்து வேகங்கள் மாறுபடும் முத்தறுவாய் மாறுதிசை ஆற்றலூட்டு இயக்கிகளை ஓட்ட பெரும்பாலும் பயன்படும். வெவ்வேறு தரத்தினையும், கணிப்புத் தேவைகளையும் பொருத்து பல்வேறு வகைகளில் வெளித் திசையன் குறிப்பேற்றம் அமைகின்றன. இது தற்போது வளர்ச்சியடையும் துறை யாது என்றால் அது இந்த நெறிமுறைகளை இயல்பாக விரைவு இணைப்புமாற்றம் செய்யும் பொழுது உருவாகும் மொத்தச் சீரிசை உருக்குலைவைக் குறைப்பதாகும்.

## மேற்கோள்கள்

பகுப்பு:மின்னணுவியல்
பகுப்பு:கட்டுப்பாட்டியல்
திண்மநிலை (மின்னணுவியல்)

**திண்மநிலை மின்னணுவியல்** (Solid-state electronics) என்பது மின்னிகள் அல்லது மின்னூட்ட ஏந்திகள் திண்மப்பொருட்களுக்குள்ளேயே முழுவதும் கட்டுறக்கூடியத் திண்மப்பொருட்களினால் கட்டியமைத்தச் சுற்றுகள் அல்லது கருவிகள் ஆகும். இக்கலைச்சொல் சில வேளைகளில் வெற்றிடம் மற்றும் வளிம மின்னிறக்கக் குழாய்கள் போன்ற ஆரம்பத் தொழினுட்பங்களைக் குறிக்கப்பயன்படும். திண்மநிலை என்ற சொல்லில் இருந்து இவ்வாறான மின்னணு-இயக்கவியல் கருவிகளைக் (அஞ்சல்கள், இணைப்புமாற்றிகள், வன்பொருட்கள் மற்றும் நகரும் பாகங்களுடன் உள்ள பிறக் கருவிகள்) குறிக்காமல் பயன்படுத்துவது ஒரு மரபுமுறையாகும்.

## மேற்கோள்கள்

பகுப்பு:மின்னணுவியல்
மாநாய்கன்

நாவாய் வணிகனை ‘நாய்கன்’ என்றனர்.

உறையூர்ப் பொருங்கோழி நாய்கன் மகள் நக்கண்ணையார் சங்ககாலப் புலவர்களில் ஒருவர்.  இந்தப் புலவரின் தந்தை ‘உறையூர்ப் பெருங்கோழி நாய்கன்’ எனப் போற்றப்பட்டவர். இவரது இயற்பெயர் தெரியவில்லை. பெருங்கோழி என்னும் சொல் கோழியார் எனவும் வழங்கப்பட்ட உறையூரைக் குறிக்கும். நாய்கன் என்னும் சொல் நீர்வழி தொழிலாளியைக் குறிக்கும். இவன் காவிரியாற்றைக் கடக்க நாவாய் ஓட்டி உதவிய வணிகன். 

சிலப்பதிகாரக் கண்ணகியின் தந்தை ‘மாநாய்கன்’ எனப் போற்றப்பட்டான். நாய்கன் எனப்பட்ட வணிகர்களின் தலைவனை **‘மாநாய்கன்’** என்றனர். அன்றியும் நாவாய் ஓட்டியவனை ‘நாய்கன்’ என்றும். பெரிய நாவாய்களைப் கடலில்  ஓட்டியவனை ‘மாநாய்கன் என்றும் வழங்கினர் என்றும் கொள்ளலாம்.

## மாநாய்கன் வரலாறு
கண்ணகியின் தந்தை மாநாய்கன். அவன் மழைமேகம் போல வழங்கும் கொடையாளி.  தன் மருமகன் கோவலனை பாண்டியன் கொலை செய்தான் என்பது கேட்டு வருந்தினான். சம்பந்தி மாசாத்துவானும் தானும் தம்மிடம் இருந்த செல்வங்களை யெல்லாம் தானமாகக் கொடுத்துவிட்டு இருவருமாகத் துறவு பூண்டனர்.   

* **காண்க** - பண்டைய தமிழர் விருதுகள்

## அடிக்குறிப்பு

பகுப்பு:தமிழர் வாழ்வியல்
சாத்து

சாத்து என்பது சார்ந்து செல்லும் வணிகர் கூட்டம். 
*பண்டங்களைக் கழுதையில் ஏற்றிக்கொண்டு அவர்கள் செல்வது வழக்கம். பல வழிகள் ஒன்றுகூடும் இடங்களில் இருந்துகொண்டு அரசனின் காவலர் ‘உல்கு’ என்னும் சுங்கவரி வாங்குவதோடு மட்டுமல்லாமல் சாத்து வணிகர்களுக்கு உதவியாகவும் இருப்பார்கள்.   
*சாத்துக் கூட்டம் ஊரில் வந்து தங்கிய காலத்தில் பகைவர் தாக்க வந்தால் தண்ணுமை முழக்கி அவர்களைச் செல்லவேண்டாம் எனத் தடுப்பர்.
*காட்டுத்தீ எரித்த இடங்களில் சாத்துக் கூட்டம் வழி தடுமாறும். அங்குப் புலியும் யானையும் தாக்கிக்கொள்ளும். 
*உப்பு வணிகச் சாத்து சமைத்து உண்ட அடுப்புத் தீயில் மழவர் கூட்டம் தமது கறித்துண்டுகளை சுட்டுத் தின்பர்.
*சாத்துக் கூட்டத்துக்கு வழிப்பறி அச்சமும் உண்டு. 
*மதுரைக்குச் செல்லும் வழியில் கோவலனை வழிமறித்த ‘வனசாரியை’ என்னும் பெண் தெய்வம் தான் சாத்துக் கூட்டத்துடன் வந்து வழியில் தனிமைப்பட்டதாகக் கூறுகிறது. 
## அடிக்குறிப்பு

பகுப்பு:சொல்விளக்கம்
சாத்தனார்

சாத்தன் சாத்து என்னும் வணிகர் கூட்டத்தில் ஒருவனைச் சாத்தன் எனக் குறிப்பிடுவது தமிழ்நெறி. 
*பெரும்பெயர்ச் சாத்தன்  எனப் போற்றப்படும் பாண்டியன் கீரஞ்சாத்தன் ஒரு வள்ளலாகவும், போர்வீரனாகவும் விளங்கினான். புறம் 178
*வல்வேல் சாத்தன் எனப் போற்றப்பட்ட ஒல்லையூர் கிழர் மகன் பெருஞ்சாத்தன் ஒரு வள்ளல். புறம் 242
*அறப்பெயர்ச் சாத்தன் எனப் போற்றப்பட்ட சோழநாட்டுப் பிடவூர் கிழார் மகன் பெருஞ்சாத்தன் வானம் வறண்டுபோன காலத்தில் உதவிய வள்ளல் புறம் 395
*சங்ககாலப் புலவர்களில் பலர் சாத்தன் என்னும் பெயர் பூண்டு வாழ்ந்தனர்.

#அழிசி நச்சாத்தனார்
#ஆடுதுறை மாசாத்தனார்
#ஆலம்பேரி சாத்தனார்
#உறையூர்க் கதுவாய்ச் சாத்தனார்
#உறையூர் முதுகண்ணன் சாத்தனார்
#ஒக்கூர் மாசாத்தனார்
#கருவூர்க் கதப்பிள்ளைச் சாத்தனார்
#கருவூர்ச் சேரமான் சாத்தன்
#கருவூர்ப் பூதஞ்சாத்தனார்
#சாத்தனார்
#சீத்தலைச் சாத்தனார்
#செய்திவள்ளுவன் பெருஞ்சாத்தன்
#தொண்டி ஆமூர்ச் சாத்தனார்
#பிரான் சாத்தனார்
#பெருஞ்சாத்தனார்
#பெருந்தலைச் சாத்தனார்
#பெருந்தோள் குறுஞ்சாத்தன்
#பேரிசாத்தனார்
#மோசி சாத்தனார்

## அடிக்குறிப்பு

பகுப்பு:சொல்விளக்கம்
பகுப்பு:ஆசீவகம்
எதிர்பார்ப்பு (உணர்ச்சி)

**எதிர்பார்ப்பு** (*anticipation*) என்பது பற்றுதலுடன் இன்பம் தரும் அல்லது பரவசமளிக்கும் சில நிகழ்வுகளை எதிர்காலத்தில் நடக்கும் என்னும் எண்ணங்களைக் குறிக்கும் உணர்வு. இது நல்லதிற்கு ஏங்குதலாகக்கூட இருக்கலாம்.

## எதிர்ப்புணர்வாக
ஜார்ஜ் எமான் வைல்லாண்ட் என்பவர் மன உளைச்சலையும் மன அழுத்தத்தினையும் எதிர்கொள்ளும் ஒரு நம்பகமான உணர்வாக எதிர்பார்ப்பினை கூறுகிறார். ஒரு கடினமான பணியினை அது எவ்வாறிருக்கும் என்ற எதிர்பார்ப்பினைக் கொண்டு எளிதில் எதிர்கொண்டு வெல்ல இயலும் என்றும் கூறுகிறார். அகவை கூடக்கூட இவ்வாறான நேர்மறை எதிர்பார்ப்புக்கள் கூடும் மற்றும் அதனால் உளவியல் நன்மைகள் விளையும் என்பதனையும் ஆய்வு கொண்டு கண்டறிந்துள்ளார்.

## ஆசையாக
"எதிர்பார்க்கும் உணர்வு என்பது பாலியல் ரீதியான ஆவலாகவும் கருதப்படுகிறது" புணர்ச்சி என்பது ஒரு மகிழ்ச்சிகரமான நிகழ்வாதலால் அதனை மனம் எதிர்பார்ப்பது இயல்பே. இது அதிகபட்ச மன எழுச்சியையும் அளிக்க உள்ளது.

பொதுவாக எதிர்பார்ப்பு என்பது தினசரி நிகழ்வுகளின் உள்ளூர உந்துதல் எனவும் கூறலாம். இது பொதுவான எதிர்பார்ப்பு மற்றும் என்ன நிகழும் என்ற கணிப்புமாகும். ஒருவர் தன் வாழ்வினை ரசிக்கவும் மகிழவும் வலிகளிலிருந்து மீளவும் எதிர்பார்ப்பு முக்கியம் என்று உளவியல் நிபுணர்கள் கூறுகின்றனர்.

## உசாத்துணை

பகுப்பு:உணர்ச்சிகள்
பகுப்பு:பாதுகாப்புப் பொறிமுறைகள்
அபிராமி அம்மைப் பதிகம்

**அபிராமி அம்மைப் பதிகம்** என்னும் நூல் அபிராமி அந்தாதி அருளிய அபிராமி பட்டர் (இயற்பெயர்: சுப்ரமணிய ஐயர்) இயற்றியது. இந்நூலில் அபிராமித்தாயைப் போற்றி இரு பதிகங்கள் உள்ளன.

## முதலாவது பதிகம்
### காப்பு
:தூயதமிழ்ப் பாமாலை சூட்டுதற்கு மும்மதம், நால்வாய்,
:ஐங்கரன்தாள் வழுத்துவாம் - நேயர்நிதம்
:எண்ணும் புகழ்க்கடவூர் எங்கள்அபி ராமவல்லி
:நண்ணும்பொற் பாதத்தில் நன்கு!

### பதிகம்
இப்பதிகத்தில் மொத்தம் 11 பாடல்கள் பதினாறு சீர்கழிநெடிலடி ஆசிரிய விருத்தம்|ஆசிரிய விருத்தத்தால் பாடபெற்றுள்ளது.

## இரண்டாவது பதிகம்
இவ்விரண்டாவது பதிகத்திலும் 11 பாடல்கள் பதினான்கு சீர் கழிநெடிலடி ஆசிரிய விருத்தத்தால் பாடபெற்றுள்ளன.

## எடுத்துக்காட்டு செய்யுள்
:மிகையும் துரத்த, வெம்பிணி யும்துரத்த,
::வெகுளி ஆனதும் துரத்த, 
::மிடியும் துரத்த, நைரதிரை யும்துரத்த, 
::மிகுவேத னைகளும் துரத்தப், 

:பைகயும் துரத்த, வஞ்சைனயும் துரத்தப், 
::பசியென்பதும் துரத்தப், 
::பாவம் துரத்தப், பதிமோகம் துரத்தப், 
::பலகா யமும்துரத்த,

:நைகயும் துரத்த, ஊழ்வினையும் துரத்தஎன் 
::நாளும் துரத்த, வெகுவாய் 
::நாவறண்டு ஓடிக்கால் தளர்ந்திடும் என்னை
::நமனும் துரத்து வானோ?

:அகில உலகங்கட்கும் ஆதார தெய்வமே!
::ஆதி கடவூரின் வாழ்வே!
::அமுதீசர் ஒருபாகம் அகலாத சுகபாணி!
::அருள் வாமி! அபிராமியே!

(11-வது பாடல், முதல் பதிகம்)

## உசாத்துணை

பகுப்பு:தமிழ் இலக்கியம்
முதலாம் சரபோஜி

**முதலாம் சரபோஜி** (English: Serfoji I; Marathi: सरफोजी १) (1675–1728) என்பவர் மராத்திய அரசரான தஞ்சாவூரின் முதலாம் ஏகோஜியின் புதல்வராவார். இவர் 1712 முதல் 1728 வரை தஞ்சாவூர்ரை தலைநகராக கொண்டு ஆண்டு வந்தார். இவர் மராத்திய ஆட்சிப்பகுதிகளை விரிவு படுத்தியதோடு பல இலக்கியங்கள் உருவாகவும் காரணமாயிருந்தார்.

## இலக்கியம்

சிவபரதம்
 (Sivabharata) என்ற சமஸ்கிருத நூல் இவரின் முன்னோரான பேரரசர் வீர சிவாஜியின் வீரதீர பராக்கிரமங்களை உரைப்பதாகும். முதலாம் சரபோஜியின் காலத்தில் இது சிவாஜி சரித்திரம் என்று தமிழில் மொழிபெயர்க்கப்பட்டது.

இவரது ஆட்சிக்காலத்தில் தான் அபிராமி பட்டர் வாழ்ந்து வந்தார் என்றும் அபிராமி அந்தாதி, அபிராமி அம்மைப் பதிகம் போன்ற நூல்களை இயற்றினார் என்றும் வரலாறு இயம்புகிறது.

## சிற்பம்
இவருடைய காலத்தில் சக்கரபாணி கோயில் ஆக்கம் பெற்றுத் திகழ்ந்தது. இக்கோயில் மண்டபத்தில் சுமார் 6 அடி உயரமுடைய, நின்ற நிலையிலான அவருடைய பித்தளைச் சிற்பம் உள்ளது. அதற்கு அருகே சுமார் 3 அடி உயரமுடைய ஒரு பெண்ணின் உருவமும் பித்தளையில் உள்ளது. மராட்டியர் பாணியிலான தலைப்பாகை, நீண்ட அங்கிகளோடு கூடிய மராத்திய அரச உடை அணிந்து வலக் கையில் மலர் ஒன்றை ஏந்திய நிலையில் உள்ளார். மீசை மெலிந்து உள்ளது. அருகிலுள்ள பெண் இவருடைய மகளாக இருக்க வாய்ப்புள்ளது. 

## உசாத்துணை

பகுப்பு:தஞ்சை மராட்டிய அரசர்கள்
பகுப்பு:1675 பிறப்புகள்
பகுப்பு:1728 இறப்புகள்
ஆறுதல் ஈருருளி ஓட்டம்

thumbnail|ஆறுதல் ஈருருளி ஓட்டம்
**ஆறுதல் ஈருருளி ஓட்டம்** என்பது ஒரு விளையாட்டாகும். பெரும்பாலும் கிராமங்களில் நடைபெறும். இதில் கூடுதலாக இளைஞர்களே பங்கு கொள்வர்.
## விளையாடும் முறை
### மைதானம்
இதன் விளையாட்டு  சிறிய அளவில் அமைக்கப் பட்டிருக்கும். சுமார் இருபது மீற்றர் இடைவெளியில் இரு கோடுகள்.விளையாட்டு மைதானம் கூடுதலாக பள்ளமல்லாமல் இருப்பது நன்று
### உபகரணங்கள்
இதை விளையாட ஈருருளி வண்டிகளும் ஒரு மைதானமும் மட்டுமே போதுமானதாகும்.

## விதிகள்
*ஈருருளி ஓட்டுபவர் நிலத்தில் எக்காரணம் கொண்டும் கால் வைக்கக் கூடாது, வைத்தால் விலக்கப் படுவார்.
*ஓட்டுபவர் ஈருருளியை நேர்வழியில் ஓட்டிச்செல்ல வேண்டும். திருப்பி ஓடுபவர் விலக்கப் படுவார்.
*குறிப்பிட்ட ஒரு தூரத்தை தாண்டி ஓடுபவர் வெளியேற்றப் படுவார். 
## வெற்றியாளர் தெரிவு
இறுதியில் இவ்விதிக்குக் கட்டுப் பட்டு விளையாடி அனைவரும் வெளியேறிய பின் நிற்பவர் வெற்றியாளர்.
## இதையும் பார்க்க
ஆறுதல் மோட்டார் சைக்கிள் ஓட்டம்

பகுப்பு:விளையாட்டுகள்
மீளுயிர்ப்புச் சுவாசம்

**மீளுயிர்ப்புச் சுவாசம்** அல்லது **இதய நுரையீரல் செயல் தூண்டல்** (Artificial respiration) என்பது சுயநினைவு அற்ற சுவாசம் இல்லாத ஒருவருக்கு வைத்தியசாலையிலோ, முதலுதவி வண்டியிலோ அல்லது முதலுதவியாளரால் சுயநினைவு வரும்வரை வழங்கப்படும் சுவாசம் ஆகும். இதயத்துடிப்பு நின்றுவிட்ட ஒருவருக்கு உடனடியாக மார்புப் பகுதியில் இதயத்திற்கு மேல் அழுத்திப் பிசைந்து, வாயின் மேல் வாய் வைத்துச் சுவாசத் தூண்டல் செய்யலாம். மூன்று, நான்கு நிமிடங்களுக்கு மேல் மூளைக்குச் செல்லும் இரத்த ஓட்டத் தடை ஏற்பட்டால் மூளையில் நிலையான பாதிப்புகள் ஏற்படும். எனவே, மூளைக்குச் செல்லும் இரத்த ஓட்டத்தினை விரைவில் நடைபெறச் செய்தல் தேவை. ஒருவருக்கு மரணம் என்பது மூளை இறப்பதனாலேயே ஏற்படுகின்றது. மூன்று நிமிடங்களுக்கு மூளைக்குக் குருதி செல்வது தடைப்பட்டால் மூளையில் உள்ள கலங்கள் இறக்க ஆரம்பிக்கும்.

## செய்முறை

### அழுத்துதல்

முதலில் நோயாளியிடம் ஆபத்தான பொருட்கள் ஏதும் இருந்தால் அப்புறப்படுத்த வேண்டும். எல்லாருக்குமோ நொடிக்கு (செக்கண்) ஒரு அமத்தலாக 30 இதய அமத்தல்களும் நொடிக்கு ஒரு வாய்ச்சுவாசமும் ஆக 2 வாய்ச்சுவாசமும் வழங்கப்படும். எனினும் 1வயது முதல் 7 வயது வரையிலான சிறுவர்களுக்கும் 1 வயது வரையிலான குழந்தைகளுக்கும் 5 வாய்ச்சுவாசம் கொடுத்தே மீளுயிர்ப்புச் சுவாசம் வழங்கப்படும். இதய அமத்தல் என்பது இதயத்தின் நடுப்பகுதியில் கொடுக்கப்படும் அமத்தலாகும். 7வயதிற்கு மேற்பட்ட வளர்ந்தவர்களுக்கு இரு கைகளாலும் 1 தொடக்கம் 7 வயதிலானவர்களுக்கு ஒருகையாலும் 1 வயது வரையிலான குழந்தைகளுக்கு இரண்டு விரலாலும் (சுட்டுவிரல் அல்லது ஆள்காட்டி விரலும் நடுவிரலும்) இதய அழுத்தல் மேற்கொள்ளப்படும். சுவாசம் திரும்பும் பொழுது வளர்ந்தவர்களாயில் ஓர் இருமலுடனோ அல்லது குழந்தைகளாயின் அழுவதுடனேயோ ஆரம்பிக்கலாம். எப்பொழுதுமே மீளுயிர்ப்புச் சுவாசம் வழங்கும் பொழுது நோயாளிக்கு சுவாசம் திரும்புகின்றதா என்பதை அவதானித்தல் வேண்டும்

### வாய்ச்சுவாசம்

நாம் சுவாசத்தில் உள்ளெடுக்கும் வளியில் ஏறத்தாழ 4% ஒட்சிசனை மாத்திரமே பயன்படுத்துகின்றோம் எனவே வாய்ச்சுவாசம் வழங்கும் பொழுது அதிகம் யோசிக்காமல் வாய்ச்சுவாசம் வழங்க வேண்டும்.

## வெளி இணைப்பு :
http://en.wikipedia.org/wiki/Rescue_breathing

பகுப்பு:முதலுதவி
குறிகை-இரைச்சல் மற்றும் பரவல் விகிதம்

**குறிகை-இரைச்சல் மற்றும் பரவல் விகிதம்** (**கு.இ.ப.வி**, *Signal-to-noise and distribution ratio*, *SINADR*) எனபது ஒரு குறிகையின் தூய்மையைக் கணக்கிடுவதாகும். கு.இ.ப.வி தரவு மாற்று வரைவுகளில் பயன்படுத்தப்படுகிறது.
:
\mathrm{SINADR} = \frac{P_\mathrm{signal}}{P_\mathrm{quantizationError} + P_\mathrm{randomNoise} + P_\mathrm{distortion}}

இங்கே P என்பது குறிகை, குவையமாக்கற்பிழை, சமவாய்ப்பு இரைச்சல் மற்றும் உருக்குலைவு உறுப்புகள் ஆகியவற்றின் சராசரி திறன். பொதுவாக கு.இ.ப.வி டெசிபெல்லில் (db) தரப்படும். **குஇபவி**, ஒப்பு-இலக்க மாற்றி மற்றும் இலக்க-ஒப்பு மாற்றி ஆகியற்றின் செந்தர அளவுகோல் ஆகும்.

குஇபவி-க்கும் (டெசிபெல்லில்) பயனுறு பிட்டு எண்ணிக்கைக்கும் (பபிஎ) உள்ள தொடர்பை பின்வரும் சமன்பாடு விளக்குகிறது:
:
\mathrm{SINADR} = ENOB\cdot 6.02 + 1.76


## மேற்கோள்கள்

பகுப்பு:இலத்திரனியல்
பகுப்பு:மின்னணுவியல்
ஆசை

**ஆசை** () (want) என்பது தமக்கெது தேவையோ அதனைக் கொண்டு வருதற்கான உணர்வாகும். ஒவ்வொருவருக்கும் தேவைகள் மாறுபட்டாலும் ஏதாவது தேவைகள் கண்டிப்பாக இருந்து கொண்டே இருப்பதனால் ஆசையும் அழிவில்லாது இருந்து கொண்டே இருக்கிறது.

## உளவியலும் சமூகவியலும்
ஒரு விஷயம் தேவை என்று எண்ணும் எண்ணமே ஆசைக்கு வித்தாகும் என உளவியல் மற்றும் சமூகவியல் நிபுணர்கள் கூறுகின்றனர்.

## பொருளாதாரம்
ஒருவர் தன்னோடிருக்கும் பொருள்களின் தன்மையும் தன்னிடம் உள்ள பணத்தின் அளவினையும் பொறுத்து தனது ஆசைகளை உருவாக்கிக் கொள்வார். ஆசைகள் அளவில்லாது இருப்பினும் தன்னிடம் உள்ள பொருளின் அளவிற்கு ஒரு வரைமுறை இருப்பதால் மக்கள் தாம் ஆசைப்பட்ட எல்லாவற்றையும் அடைய இயலாது. எனினும் அவர்கள் வாழ்வில் நன்றாக வாழப் பல வகையான மாற்றுப் பொருட்களைத் தகுதியான ஆசையால் அடைவதியலும்.

## ஆசையா தேவையா
ஆசை மற்றும் தேவை என்ற சொற்களை மாற்றி மாற்றி உபயோகித்தாலும், இவை இரண்டிற்கும் மிகுதியான வேறுபாடுகள் உண்டு.

### தேவை
வணிக மொழியில் தேவைகள் என்பது ஒருவரின் அத்தியாவசியமான தேவை என்றும் இதற்கு உணவு, உடை, இருப்பிடம் என்பதனை எடுத்துக்காட்டாக சொல்வர். 

### ஆசை
ஆசைகொண்ட பொருட்கள் அத்தியாவசியமானவையாக இல்லாவிடினும் நன்றாக வாழ உதவும் பொருட்கள் என்பர்.

இவ்வாறான பிரிவினை பற்றிய அறிவினை வைத்து எவ்வாறு சந்தையில் பொருட்களை விற்பதென்று ஆளுமை ஆய்வாளர்கள் முடிவெடுத்து வெற்றியும் அடைவர்.

## உசாத்துணை

பகுப்பு:உணர்ச்சிகள்
பகுப்பு:மனித உணர்வுகள்
பாசம்

**பாசம்** என்பது (Affection or fondness) என்பது "அரிதான ஒருவரின் அல்லது ஒரு பொருளின் பால் மனதாலும் உடலாலும் கொண்ட பற்று" என்று கூறலாம். இது மனக்கிளர்ச்சி, வியாதி, செல்வாக்கு, வாழ்தல் என பல மனவியல் சார்ந்த துறைகளில் ஆய்வுகளை நடத்த வித்திட்டுள்ளது.

## எடுத்துக்காட்டுகள்
# தாய் தன் பிள்ளைகளின் மீது காட்டும் பாசம்
# தந்தை தன் பிள்ளைகளின் மீது காட்டும் பாசம்
# மக்கள் தம் பெற்றோரிடம் காட்டும் பாசம் 
# சகோதர சகோதரி பாசம்
# உறவினர் பாசம்
# விலங்குகளின் பாசம்
# விலங்குகளிடத்து பாசமாயிருத்தல்
# இயற்கை மீதான பாசம்

என பல வகைகளில் தாமறியாமலே பாசத்தினை மக்கள் வெளிப்படுத்துகின்றனர்.

## பலமான உணர்வு
பாசம் என்பது எதனையும் மற்றவரிடமிருந்து எதிர்பார்க்காது காட்டும் பேரன்பாகும். எனவே, சில மனவியல் வல்லுநர்கள், இது பற்று, நட்பு, காதல் போன்ற விட அதிக சக்தி வாய்ந்ததென்று பொருந்தியும் காதலினும் சிறிது குறைத்தும் கூறுவர்.

## செயல்பாடுகள்
தன் பாசத்தினை வெளிபடுத்த பின்வரும் பலவகையான செயல்களில் ஈடுபடுகின்றனர்.
# கட்டித்தழுவல்
# ஆரத்தழுவல்
# உச்சி நுகர்தல்
# முத்தமளித்தல்
# தட்டிக் கொடுத்தல்
# பாராட்டுதல்
# பல செயல்களை செய்தல் (எ-டு: குழந்தைகட்கு தாலாட்டு பாடுதல்)

## இவற்றையும் பார்க்க
*அன்பு
*காதல்

## உசாத்துணை

பகுப்பு:உணர்ச்சிகள்
பகுப்பு:மனித உணர்வுகள்